Hänsch (Landkreis Veern)

Hänsch () is en Dörp in de Gemeen Veern in’n Landkreis Veern, Neddersassen. Binnen de Gemeen billt Hänsch en polietsche Oortschop.

De Oort besteiht ut de twee Oortsdelen Vör- un Achter-Hänsch.

 Geografie 

De Oort liggt in de Masch twüschen Aller un Werser, de veer Kilometer in’n Noordwesten tohoopfleten doot.

De Naveröörd sünd Höltenwarder in’n Noorden, Veern in’n Noordoosten, Wahnbargen in’n Süüdoosten, Stäbargen in’n Süden, Döölbargen in’n Süüdwesten un Groten un Lüttjen Huttbargen in’n Noordwesten.

 Historie 

Hänsch kummt 1787 toeerst in de Oorkunnen vör.

De ole Windmöhl von Hänsch is 1984 afbrennt.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Groten Huttbargen in’n Kanton Veern höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Veern in’n Kanton Veern.

De Oort hett vör 1859 to de Maschvaagdie von dat Amt Wessen tohöört un denn von 1859 bet 1885 to dat Amt Veern. Na 1885 weer dat in’n Kreis Veern un is 1932 Deel von’n hüdigen Landkreis Veern worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Veern worrn. Sietdem is Hänsch binnen de Gemeen Veern en Oortschop mit egen Oortsbörgermeester un Oortsraad.

 Inwahnertall 

 Religion 

Hänsch is evangeelsch-luthersch präägt un höört to dat Kaspel von de Andreas-Kark in Veern.

För de Kathoolschen is de St.-Josef-Kark in Veern tostännig.

Tosätzlich hett siet 1991 de Baptistengemeen Veern in Hänsch ehren Seet. 2010 hett düsse Gemeen en neet Goddshuus an dat Veerner Feld boot.

 Oortsbörgermeesters 

 2001–: Wolf Hertz-Kleptow (WG)

 Oortsraad 

 Kultur 

 Verenen 

De Sportvereen Hänsch is 1960 grünnt worrn.

 Weertschop un Infrastruktur 

duum|Ole School
Hänsch hett tohoop mit Huttbargen en egene freewillige Füürwehr.

In Hänsch gifft dat en Netto-Markt un en Hagebaumarkt.

 Verkehr 

Dör Hänsch löppt de Bundsstraat 215, de in’n Noordoosten na Veern un wieder na Rodenborg geiht un in’n Süden över Dörbern un Hassel na Neenborg. In’n Noordoosten geiht de Landsstraat 203 na Blenner un Thänhusen.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so fiev Kilometer in’n Noordoosten von Hänsch an de B 215.

De nächste Bahnhoff is so bi twee Kilometer wied weg in’n Oosten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

 Scholen 

De Kinner ut Hänsch gaht op de Grundschool an’n Sassenhain in Daulsen/Halsmöhlen. De ole Dörpschool von Hänsch besteiht vondaag nich mehr.

 Literatur 

 Günther Schreiber: 200 Jahre Hönisch - 1787-1987. 1987

 Footnoten 

 Weblenken 

Kategorie:Oort
Kategorie:Landkreis Veern